Mayer István rövid önéletrajza

1948-ban születtem Budapesten, mérnök vagyok. 1972-ben a Budapesti Műszaki Egyetemen szereztem áramlástechnikai gépészmérnöki oklevelet, majd 1977-ben a Vegyészmérnöki Karon környezetvédelmi szakmérnöki oklevelet és 1978-ban az Építőmérnöki Karon doktori címet. A műszaki tudomány kandidátusa vagyok és tagja a Magyar Tudományos Akadémia Köztestületének valamint Vízgazdálkodás Tudományi Bizottságának.

1972-től 40 évig voltam a VITUKI kutatója, különböző beosztású vezetője és igazgatója. A VITUKI-ban folyamatosan fennálló munkaviszonyom mellett meghívott kutatóként és oktatóként dolgoztam Kanadában a Saskatoon Egyetemen és az Environment Canada-nál 1990-91-ben. 1997-98-ban a Bős-Nagymarosi Vízlépcsőrendszerrel kapcsolatos Hágai Bírósági döntést követő szlovák-magyar tárgyalásokért felelős Dunai Programiroda vezetője voltam a Miniszterelnöki Hivatalban.

Kutatói munkám során több, mint 50 tanulmányt, szakcikket, valamint szabadalmakat jegyeztem és részt vehettem minden jelentősebb hazai, továbbá néhány külföldi vízgazdálkodási beruházás kutatás-fejlesztési és tervezési munkálataiban.